CELEX: 32014R0386
Language: hr
Date: 2014-04-14 00:00:00
Title: Provedbena uredba Komisije (EU) br. 386/2014 оd 14. travnja 2014. o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje

15.4.2014   
               
               
                  HR
               
               
                  Službeni list Europske unije
               
               
                  L 111/46
               
            
         PROVEDBENA UREDBA KOMISIJE (EU) br. 386/2014
         оd 14. travnja 2014.
         o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 329/2007 od 27. ožujka 2007. o mjerama ograničavanja protiv Demokratske Narodne Republike Koreje (1), a posebno njezin članak 13. stavak 1. točke (d) i (e),
         budući da:
         
                     (1)
                  
                  
                     U Prilogu IV. Uredbi (EZ) br. 329/2007 navedene su osobe, subjekti i tijela na temelju utvrđivanja Odbora za sankcije Vijeća sigurnosti UN-a.
                  
               
                     (2)
                  
                  
                     U Prilogu V. Uredbi (EZ) br. 329/2007 navedene su osobe, subjekti i tijela koje je Vijeće uvrstilo na popis i na koje se odnosi zamrzavanje financijskih sredstava i gospodarskih izvora u skladu s tom Uredbom.
                  
               
                     (3)
                  
                  
                     Vijeće je 14. travnja 2014., na temelju utvrđivanja Odbora za sankcije, odlučilo (2) izmijeniti podatke koji se odnose na jedan subjekt na popisu osoba, subjekata i tijela na koje se primjenjuje zamrzavanje financijskih sredstava i gospodarskih izvora i izbrisati jedan subjekt iz Priloga IV. Prilog IV. treba stoga na odgovarajući način izmijeniti.
                  
               
                     (4)
                  
                  
                     Vijeće je 14. travnja 2014. također odlučilo izbrisati jednu osobu navedenu u Prilogu V. Prilog V. treba stoga na odgovarajući način izmijeniti.
                  
               
                     (5)
                  
                  
                     Kako bi se osigurala učinkovitost mjera predviđenih ovom Uredbom, ova Uredba mora odmah stupiti na snagu,
                  
               DONIJELA JE OVU UREDBU:
         
            Članak 1.
            Uredba (EZ) br. 329/2007 mijenja se kako slijedi:
            
                        1.
                     
                     
                        Prilog IV. mijenja se u skladu s Prilogom I. ovoj Uredbi.
                     
                  
                        2.
                     
                     
                        Prilog V. mijenja se u skladu s Prilogom II. ovoj Uredbi.
                     
                  
         
            Članak 2.
            Ova Uredba stupa na snagu na dan objave u Službenom listu Europske unije.
            
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. travnja 2014.
            
               
                  Za Komisiju,
               
               
                  u ime predsjednika,
               
               
                  voditelj službe za instrumente vanjske politike
               
            
         
         
            (1)  SL L 88, 29.3.2007., str. 1.
         
            (2)  Odluka Vijeća 2014/212/ZVSP od 14. travnja 2014. o izmjeni Odluke 2013/183/ZVSP o mjerama ograničavanja protiv Demokratske Narodne Republike Koreje (vidjeti str. 79. ovog Službenog lista).
      
      
         
            PRILOG I.
            U Prilogu IV. Uredbi (EZ) br. 329/2007, pod naslovom „B. Pravne osobe, subjekti i tijela”, unos za „Korea Ryonha Machinery Joint Venture Corporation” zamjenjuje se sljedećim:
            
               
                           „16.
                        
                        
                           Korea Ryonha Machinery Joint Venture Corporation (također poznato kao (a) Chosun Yunha Machinery Joint Operation Company; (b) Korea Ryenha Machinery J/V Corporation; (c) Ryonha Machinery Joint Venture Corporation; (d) Ryonha Machinery Corporation; (e) Ryonha Machinery; (f) Ryonha Machine Tool; (g) Ryonha Machine Tool Corporation; (h) Ryonha Machinery Corp; (i) Ryonhwa Machinery Joint Venture Corporation; (j) Ryonhwa Machinery JV; (k) Huichon Ryonha Machinery General Plant; (l) Unsan; (m) Unsan Solid Tools i (n) Millim Technology Company). Adresa: (a) Tongan-dong, Središnji okrug, Pjongjang, DNRK; (b) Mangungdae-gu, Pjongjang, DNRK; (c) okrug Mangyongdae, Pjongjang, DNRK. Ostali podaci: Adrese e-pošte: (a) ryonha@silibank.com; sjc-117@hotmail.com; i (b) millim@silibank.com. Brojevi telefona: (a) 850-2-18111; (b) 850-2-18111-8642 i (c) 850-2-18111-381-8642. Broj faksa: 850-2-381-4410. Datum uvrštenja na popis: 22.1.2013.”
                        
                     
         
      
      
         
            PRILOG II.
            U Prilogu V. Uredbi (EZ) br. 329/2007, sljedeći unos pod naslovom „A. Fizičke osobe iz članka 6. stavka 2. točke (a)” briše se:
            
               
                            
                        
                        
                           Ime (i mogući aliasi)
                        
                        
                           Identifikacijski podaci
                        
                        
                           Razlozi
                        
                     
                           „1.
                        
                        
                           Chang Song-taek (alias JANG Song-Taek)
                        
                        
                           Datum rođenja:
                           2.2.1946. ili 6.2.1946. ili 23.2.1946. (provincija Sjeverni Hamgyong)
                           Broj putovnice (od 2006.): PS 736420617
                        
                        
                           Član Nacionalnog povjerenstva za obranu. Ravnatelj upravnog odjela Radničke partije Koreje.”